Rikunarita-ORG/Wikinium huggingface dataset:
# Castor

Castor de America Norde
La **castor** es un rodente grande, noturna, e partal acual. La jenera inclui du spesies vivente: la castor canadian, nativa en america norde, e la castor eurasian. Castores es bon conoseda como construores de pararios, canales, e casas de bastetas. Los es la rodente du la plu grande, pos la capibara.

La colonias de castores crea un o plu pararios per furni se con acua calma e profunda per proteje se de predores, e per flota comeda e materia per construi. La cuantia de castores canadian ia es plu ca 60 milion en la pasada, ma en 1988, la cuantia ia es entre 6 e 12 milion. La redui en cuantia ia es la resulta de multe xasa per sua pelo e glandes (usada per medisin e parfum), e car los disturba otra usas de la tera e la rios.
# Cavia

Un cavia
**Cavias** es un jenera en la familia Cavido cual conten sinco spesies savaje e un domada (Cavia porcelo), cual es ance usada per carne en America Sude, e como un animal de casa en otra locas.
# America Sude

**America Sude** es un continente entre la Mar Pasifica a la ueste e la Mar Atlantica a la este. La plu de lo es situada a sude de la ecuator, en la emisfera sude, con un parte relativa peti en la emisfera norde. Lo es situada intera en la emisfera ueste.

Multe areas de America Sude es povre, ma lo ave cultures multe interesante, juntante la cultures de Espania e Portugal con los de la americanes orijinal. La plu de persones parla espaniol o portuges, ma multe parla linguas de la popla orijinal, como cetxua, la lingua de la incas. Ance, la cultures de Africa ia influe tota la Americas. On pote considera lo un sucontinente de America, cual es la model usada par la nasiones cual parla linguas romanica. La refera a America sude en loca de otra rejiones (per esemplo America Latina o la Cono Sude) ia crese en la desenios resente par causa de dinamica jeopolitical (spesial la alti de Brasil).

America Sude ave des-tre paises:

* Arjentina
* Brasil
* Txile
* Paraguai
* Uruguai
* Bolivia
* Peru
* Ecuador
* Colombia
* Venezuela
* Guiana
* Suriname
* Guian Franses

Des paises es partes de America Latina. Brasil, cual es la pais la plu grande en America Sude, ave un historia con Portugal, e la plu de persones parla portuges. La otra nove paises – Arjentina, Txile, Paraguai, Uruguai, Bolivia, Peru, Ecuador, Colombia e Venezuela – ave istorias con Espania e la plu de persones parla espaniol.

La otra tre paises ave istorias con otra paises de Europa. Guiana ave un istoria con England, Suriname ave un istoria con Nederland, e Guian Franses ave un istoria con, e es un parte de, Frans.

|  |  |
| --- | --- |
| **Paises de America Sude** | model |
| Arjentina | Brasil | Txile | Paraguai | Uruguai | Bolivia | Peru | Ecuador | Colombia | Venezuela | Guiana | Suriname | Guian Franses |

|  |  |
| --- | --- |
| **La Tera** | **v • d • m** |
| Continentes: | Africa | America Norde | America Sude | Antartica | Asia | Australia | Europa |  |
| Otra areas de tera: | Desertos | Isolas | Montes | Rejiones de Tera |
| Mares: | Mar Artica | Mar Atlantica | Mar Pasifica | Mar Indian | Mar Antartica |
| Otra areas de acua: | Lagos | Rios | Mares, golfos, e stretas |
| Popla: | Nasiones | Sites | Linguas |
# Cranio

* Cranio de un mus
* Cranio de un person

La **cranio** es un strutur ososa cual formi la testo en vertebratos. Lo suporta la strutures de la fas e furni un caveta protejente per la serebro. La cranio es composada de du partes: la neurocranio e la mandibula o, en umanas, la viserocranio o sceleto fasal, cual inclui la mandibula como sua oso la plu grande

La cranio formi la parte de la sceleto la plu anterior e es la produida de sefali, pd caxinte la serebro e strutures sensal como la oios, oreas, nas, e boca. En umanas, esta strutures es parte de la sceleto fasal, e ia evolui de la anterior a la superior parte de la corpo.

Funsiones de la cranio inclui la proteje de la serebro, la fisa de la distantia entre la oios per permete vide stereoscopial, e la fisa de la oreas per permete locali de la dirije e distantia de sonas. En alga animales, como alga ungulatos, la cranio ave ance un funsion defendente par furni un monta (a la oso frontal) per la cornos.

La cranio es composada de alga osos plata e fusada, e conteni multe foras, fosos, protendes, e alga cavetas o sinuses. En zolojia, on ave ance abridas en la cranio nomida fenetras.

La cranio umana de un adulte es composada normal de 22 osos. Estra la mandibula, tota osos de la cranio es juntada con lunlotra par sutures, articulas semirijida formida par osi. La esiste de fibres de Sharpey permete un poca flexablia. La osos en la imaje a destra:

Un imaje de la cranio umana
* Frontal
* Parietal
* Osipital
* Temporal
* Sfenoide
* Etmoide
* Nasal
* Larmal
* Zigomatal
* Masila
* Mandibula